Kaitseminister Hanno Pevkur külastas täna Kaitseliidu peastaapi ja kohtus Kaitseliidu ülema brigaadikindral Riho Ühtegiga, et saada ülevaade Kaitseliitu puudutavatest olulisematest arengutest, sealhulgas maakaitse struktuuri suurendamisest.
Kaitseminister Pevkur: Maakaitse suurendamine 20 000 inimeseni on hädavajalik
„Olen veendunud, et maakaitse struktuuri suurendamine kaks korda, ehk 20 000 inimeseni, on õige ja hädavajalik samm Eesti riigikaitse tugevdamiseks. Maakaitse roll meie kaitsestruktuuris on ülioluline suurendades tervikuna reservarmee valmidust ja võimekust vastasele vastu seista,“ ütles Pevkur pärast kohtumist Kaitseliidu ülemaga.